Eesti esimene kitarriõppe-DVD komplektis raamatu ja õpetaja tagasisidega. Õpiku ja netikooli kombinatsioon on tõhusa õppimisviisina end juba tõestanud. Komplektis on peale raamatu ja netikooli ka DVD. Olulise erinevusena enamikust kitarriõppematerjalidest sisaldab Kitarrikooli õppesüsteem tagasisidet õpetajalt.
#000000
DVD, raamatu ja netikooli komplekt neile, kel alustamisega hirmus kiire
#000001
DVD – Videotundide ja abistava graafikaga (akordimärgid, tabulatuurid, noodid)
Raamat – Kogu info on kirjas ka komplekti kuuluvas raamatus
Õpetaja abi hinnas – Saada harjutused netikooli ja õpetaja kuulab need üle
Mängid koos bändiga – Helinäited on trummi, bassi ja kitarridega
#000002
Olen viimasel 10-l aastal õpetanud kitarri umbes paarile tuhandele inimesele paljudes muusikakoolides, samuti kitarrilaagrites, töötubades ja viimastel astatel ka Eesti Muusikaakadeemias, kuid minu seni kõige põnevam töökoht on Kitarrikooli projekti juures, kus õpetan inimesi muuhulgas ka internetikoolis.
#000004
Ka see õppematerjal on seotud Kitarrikooli netikooliga sel moel, et plaadi omanikule on tagasiside neti kaudu tasuta – salvesta oma harjutused ja õpetaja kuulab need üle! See võimalus on seni toetanud paljusid kitarriõppijaid.
#000005
Muuseas, mul on seni kõige positiivsemad kogemused muusika õpetamisest just nende inimestega, kes pilli oma lõbuks ja vabatahtlikult õpivad. Põhjus on lihtne – kui muusika on sinu jaoks hobi, ei muretse sa selle pärast ülearu ja tunned end pilli mängides mõnusalt. Samuti annab see, kui tahtmine tuleb sinu enda seest, õppimisele kõvasti hoogu juurde. Õnneks on kitarr selline pill, mille mängimine keskmisel tasemel ei käi kellelegi üle jõu ja kõik oleneb lõpuks vaid tahtmisest.
#000006
Kitarrikooli Kiirkursus jätab välja peaaegu kogu teooria, mis oleks vajalik, et kõigest põhjalikult aru saada. Ma olen rääkinud paljude kitarrihuvilistega, kes kasutavad õppimisel mõnd õpikut ning kui nad ei saa mõnest asjast aru, siis on nad veidi mures ja ei saa õppimisega edasi minna. Ma ei taha mingil juhul öelda, et see, mida kitarriõpikutes kirjutatakse, oleks vale või ülearune – vastupidi, kogu info on enamasti tõele päris lähedal, kuid selleks, et tohutult suures infohulgas orienteeruda, vajaksid sa kogenud kitarriõpetaja abi, et saada teada, mis on sinu jaoks hetkel oluline ja mitte.
#000007
Nii et kui tahad teada, MIKS asjad muusikas nii või teisiti on, soovitan sul tutvuda Kitarrikooli esimese õpperaamatuga “Kitarrikool – võti praktilise kitarrimängu maailma” või kui sa tahad harmooniast veel rohkem teada, siis “Eesti rahvaviisid kitarrile”.
#000008
See õpetus siin on aga mõeldud neile, kellel on mängima hakkamisega hirmus kiire ja ka neile, keda esialgu ei huvitagi, mis auto kapoti all on – peaasi, et hästi sõidab ja hea välja näeb!
#000009
This site uses Akismet to reduce spam. Learn how your comment data is processed.
#000012
KITARR nr 1-12 (kolm aastakäiku)
#000014